|  |
| --- |
| Република Македонија **25-971/**  **.12.2012** |

|  |
| --- |
| **МИНИСТЕРСТВО ЗА ЕКОНОМИЈА** |

ДО ГЕНЕРАЛНИОТ СЕКРЕТАР

НА ВЛАДАТА НА РЕПУБЛИКА МАКЕДОНИЈА

|  |
| --- |
| Име на материјалот: Предлог на Закон за изменување и дополнување на законот за стандардизација |

|  |
| --- |
| Усогласеност со Годишната програма на Владата:  ДА |

|  |
| --- |
| **Усогласеност со член 68 од Деловникот за работа на Владата:**  **ДА**  ДЕЛУМНО НЕ |

|  |
| --- |
| **Предлог на која седница на Влада да се разгледа материјалот:**  Прва наредна седница |

|  |
| --- |
| **Карактер на материјалот:**   * **слободен пристап** * ограничена употреба * класифицирана информација (државна тајна, строго доверливо, доверливо, интерно); |

|  |
| --- |
| **Итност на материјалот:** Итно  Измените и дополнувањата на Законот за стандардизација се направени согласно Заклучок на Владата, со кои се дава можност за донесување на правен акт со кој ќе се уреди формата, содржината и примената на знакот „Македонско сонценце“ |

|  |
| --- |
| **Прилог:**   * Мислење од МФ по Образец от за проценка на фискалните импликации : ДА * Мислења од Секретаријатот за законодавство * Мислење од ИСРМ |

|  |  |  |
| --- | --- | --- |
| **Дата на доставување на материјалот:**  декември 2012 година |  | **МИНИСТЕР ЗА ЕКОНОМИЈА**  **Valon Saraqini** |

-изработил: Лилјана Миноска

-контролирал: Нериман Џеладини

-согласен: Билјана Д.Стојановска

-одобрил: Анче Трифунов



Република Македонија

МИНИСТЕРСТВО ЗА ЕКОНОМИЈА

М Е М О Р А Н Д У М

НАСЛОВ: Предлог на Закон за изменување и дополнување на Законот за стандардизација

ПОТПИС :

Министер за економија, Valon Saraqini

Скопје, декември 2012 година

1.Осврт по материјалот:

Потребата од изменување и дополнување на Законот за стандардизација („Службен весник на Република Македонија“ бр.54/02 и 84/12), произлегува од Заклучокот на Владата на Република Македонија, донесен на седницата одржана на 30.10.2012 година, со кој го задолжи Министерството за економија до 15 декември да подготви Предлог закон за изменување и дополнување на законот за стандардизација во кој ќе се даде основот за донесување на правен акт со кој ќе се уреди формата, содржината и примената на знакот „Македонско сонценце“.

2. Разгледани можни решенија (за и/или против аргументи) :

Со предложените измени и дополнувања на Законот за стандардизација се доуредуваат и прецизираат одделни делови од Законот за давање на основ за донесување на правен акт со кој ќе се уреди формата, содржината и примената на знакот „Македонско сонценце“. Воедно се прави исправка за избегнување на двојство во поглед на надлежноста на донесување на Статутот на Институтот, кој треба да го донесе Собранието на Институтот како и во одредени членови се бриши зборот „национални“ заради ограничување на принципот на доброволност на примена на македонските стандарди, заштитата на авторските права и потврдата за сообразност на производот, постапката и услугата.

3. Резултати од извршените консултации со ресорните министерства, другите органи на државната управа и организации:

Врз основа на Компаративната анализа за принципот на воведување на знак за квалитет на извозни производи и предлог за законско регулирање на воведувањето на „Македонско сонценце“ и негово усогласување со Директивите на Европската унија и Светската трговска организација, Министерството за финансии се произнесе со мислење дека треба да се предложи соодветно дополнување на Законот за стандардизација со утврдување на соодветно овластување за донесување на подзаконски акт, како и определување на надлежен орган за контрола на примена на истиот.

4. Дали материјалот содржи елементи на државна помош:

НЕ

Дали е донесена одлука на Комисијата за заштита на конкуренцијата за компатибилноста на државната помош:

НЕ

5. Изјава за усогласеност на прописот со законодавството на Европската Унија (во прилог):

Нема потреба

6. Решение кое се препорачува (со образложение):

Се препорачува усвојување на измените и дополнувањата на Законот за стандардизација.

7. Фискални импликации на материјалите што се предлагаат: /

Нема

8. Очекувани влијанија:

Со примената на знакот „Македонско сонценце“ македонските извозни производи ќе се промовираат и ќе бидат препознатливи на Европскиот внатрешен пазар и на пазарите во трети земји.

9.Оценка на Секретаријатот за законодавство по материјалот:

НЕ

10. Клучни елементи за информирање на јавноста: /

ОБРАЗЕЦ ЗА ПРОЦЕНКА НА ФИСКАЛНИТЕ ИМПЛИКАЦИИ НА ПРЕДЛОГ ПРОПИСИТЕ И ОПШТИТЕ АКТИ ДОСТАВЕНИ ДО ВЛАДАТА НА РЕПУБЛИКА МАКЕДОНИЈА ЗА НИВНО УСВОЈУВАЊЕ

|  |  |  |  |  |  |
| --- | --- | --- | --- | --- | --- |
| 1. Назив на предлогот:  - Предлог на Закон за изменување и дополнување на Законот за стандардизација | 2. Министерство/ орган на државна управа:  - Министерство за економија | | | | |
| 3. Цел на предлогот:  -Донесување на Предлогот на Закон за изменување и дополнување на Законот за стандардизација | 4. Вид на предлог:  - Предлог на Закон за изменување и дополнување на Законот за стандардизација | | | | |
| 5. Контакт лице и звање:  Нериман Џеладини, раководител на Сектор за внатрешен пазар | 6. Контакт тел./факс или е-пошта:  т. 3093-512: ф. 3093-427  neriman.dzeladini@economy.gov.mk | | | | |
| 7. Активност:  Закон | | | | | |
| 8. Вид на (**X )** Регулатива во ( ) Нова програма ( )Прераспределба (на средства)  барање: врска со ЕУ помеѓу две програми    ( ) Друга нова ( ) Зголемување/ ( ) Спојување на две или  регулатива намалување на повеќе програми  постоечка програма | | | | | |
| 9. Цел на барањето/ предложената активност:    Со предвидените измени на Законот за безбедност на производите се усогласува со директивите на ЕУ. | | | | | |
| 10. Врска со владината програма: /  - НЕ | | | | | |
| 11. Фискални импликации:  - **НЕМА** | | (илјада денари)  Тековна Втора Трета Четврта  год. год. год. год.    год. | | | |
| А. Вкупни трошоци за предлогот  Плати  Стоки и услуги  Каритал  Трансфери  Вкупно  Б. Одобрени средства за предлог  Плати  Стоки и услуги  Каритал  Трансфери  Вкупно | | / | / | / | / |
| / | / | / | / |
| Ц. Промена (разлика) од одобрените средства (Б-А)  Плати  Стоки и услуги  Каритал  Трансфери  Вкупно  Д. Расположиви средства од прелевање (од други активности или програми во органот)  Плати  Стоки и услуги  Каритал  Трансфери  Вкупно  Е. Нето импликации на средствата на органот(Ц-Д)  Плати  Стоки и услуги  Каритал  Трансфери  Вкупно  Ф. Зголемување/намалување на приходите | | / | / | / | / |
| /  / | /  / | /  / | /  / |
| / | / | / | / |
| Г. Дополнителни извори на финансирање или споредување на трошоците | | / | / | / | / |
| 10. Нето зголемување / намалување на бројот на вработени во врска со предлогот | | / | / | / | / |
| 12. Какви гаранции, заеми или други вистински или можни обврски ќе произлезат за Владата (а кои не се наведени во точка 11 А до 11 Г). | | / | | | |
| 13. Ако ова претставува барање за дополнителни средства во тековната фискална година или надвор од нормалниот циклус на подготвување на буџетот, дајте образложение. | | / | | | |
| 14. Дата на извршување на проценката | | / | | | |
| 15. Дата на поднесување на анализата до Министерството за финансии за добивање мислење: | | / | | | |

|  |  |  |
| --- | --- | --- |
| 16. Дата на добивање на одговор од Министерството за финасии: | / | |
| 17. Измени побарани од Министерството за финансии: | / | |
| 18. Одговор на Министерството - предлагач: | / | |
| 19. Одговор од Министерството за финасии: | / | |
| 20. Дали мислењето на Министерството за финансии е дадено во прилог: | НЕ / | |
| 21. Одобрено/ Дата:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_. 12.2012  Државен секретар Ден/ месец/ год. Министер | | |
|  | |

РЕПУБЛИКА МАКЕДОНИЈА

МИНИСТЕРСТВО ЗА ЕКОНОМИЈА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ПРЕДЛОГ НА ЗАКОН ЗА ИЗМЕНУВАЊЕ И ДОПОЛНУВАЊЕ НА

ЗАКОНОТ ЗА СТАНДАРДИЗАЦИЈА

Скопје, декември, 2012 година

В О В Е Д

I. ОЦЕНА НА СОСТОЈБИТЕ ВО ОБЛАСТА ШТО ТРЕБА ДА СЕ УРЕДИ СО ЗАКОНОТ И ПРИЧИНИ ЗА ДОНЕСУВАЊЕ НА ЗАКОНОТ

Со постојниот Закон за стандардизација ("Службен весник на Република Македонија" бр.54/2002 и 84/12) уредени се целите и принципите на Македонската национална стандардизација, статусот на Институтот за стандардизација на Република Македонија како единствено национално тело за стандардизација во Република Македонија, неговите задачи, зачленувањето и неговото финансирање, подготовката, усвојувањето и објавувањето на Македонските стандарди и нивната примена, позициите на органите на ИСРМ вклучуваќи го делот на разрешување и времетраење на должност за именување на директорот.

Со Предлогот на Закон за изменување и дополнување на Законот за стандардизација чие донесување се предлага, ќе се доуредат и допрецизираат одделни делови од законот кои ќе овозможат негова полесна применливост.

Потребата од менување и дополнување на законот произлегува од Заклучокот на Владата на Република Македонија, донесен на седницата одржана на 30.10.2012 година, со кој го задолжи Министерството за економија до 15 декември да подготви Предлог закон за изменување и дополнување на законот за стандардизација во кој ќе се даде основот за донесување на правен акт со кој ќе се уреди формата, содржината и примената на знакот „Македонско сонценце“.

Исто така со Предлог законот неопходно потребно е да се направи исправка односно да се одбегне двојство во поглед на надлежноста на донесување на Статутот, кој со претходното изменување на Законот во членот 14-в став 1, алинеја 2, утврдено е како надлежност на Советот, како и бришење на зборот „национални“ во член 22, 23, 24 и во насловите во Глава VI и Глава VII, од причина што со зборот „национални“ се ограничува принципот на доброволност на примена на македонските стандарди, заштитата на авторските права и потврдата на сообразност на производот, постапката или услугата.

II. ЦЕЛИ, НАЧЕЛА И ОСНОВНИ РЕШЕНИЈА НА ПРЕДЛОГОТ НА ЗАКОН

Со предложените изменувања и дополнувања на Законот за стандардизација, Институтот за стандардизација на Република Македонија ќе има јасно дефинирана надлежност во поглед на донесување на правен акт со кој ќе се уреди формата и донесувањето на Статутот како надлежност на Собранието, а не на Советот.

III. ОЦЕНА И ФИНАНСИСКИТЕ ПОСЛЕДИЦИ ОД ПРЕДЛОГОТ НА ЗАКОН ВРЗ БУЏЕТОТ И ДРУГИТЕ ЈАВНИ ФИНАНСИСКИ СРЕДСТВА

Нема финансиски последици врз Буџетот и други јавни финансиски средства.

IV. ПРОЦЕНА НА ФИНАНСИСКИТЕ СРЕДСТВА ПОТРЕБНИ ЗА СПРОВЕДУВАЊЕ НА ЗАКОНОТ И НАЧИНОТ НА НИВНОТО ОБЕЗБЕДУВАЊЕ, КАКО И ПОДАТОЦИ ЗА ТОА ДАЛИ СПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ

Спроведувањето на законот не повлекува материјални обврски за одделни субјекти.

З А К О Н

ЗА ИЗМЕНУВАЊЕ И ДОПОЛНУВАЊЕ НА

ЗАКОНОТ ЗА СТАНДАРДИЗАЦИЈА

Член 1

Во Законот за стандардизација („Службен весник на Република Македонија“ бр.54/02 и 84/12), во член 7 став 1 по точка 11) се додава нова точка 12) која гласи:

„12) го доделува и ја контролира примената на знакот „Македонско сонценце“ согласно став 2 од член 9 на овој закон“;

Точките 12 ) и 13) стануваат точки 13) и 14).

Член 2

Во членот 9, после став 1 се додава нов става 2 , коj гласи:

„ Владата на Република Македонија ги пропишува формата и содржината на промотивниот знак , условите што треба да ги исполнувааат физичките и правните лица за добивање на промотивниот знак и начинот на примената и постапката на издавањето на промотивниот знак“.

Член 3

Во членот 14-в, став 1 алинеја 2 се брише.

Член 4

Во главата VI во насловот, зборот „НАЦИОНАЛНИ“ се брише.

Член 5

Во членот 22 во став 1 зборот „национални“ се брише.

Член 6

Во членот 23 во став 1 зборот „национален“ се брише.

Член 7

Во Главата VII во насловот, зборот „НАЦИОНАЛНИ“ се брише.

Член 8

Во членот 24 во ставовите 1 и 2 зборот „национални“ се брише.

Член 9

Се овластува законодавно-правната комисија на Собранието на Република Македонија да утврди пречистен текст на Законот за стандардизација.

Член 10

Овој закон влегува во сила осмиот ден од денот на објавувањето во “ Службен весник на Република Македонија “.

ОБРАЗЛОЖЕНИЕ

НА ПРЕДЛОГ ЗАКОНОТ ЗА ИЗМЕНУВАЊЕ И ДОПОЛНУВАЊЕ НА

ЗАКОНОТ ЗА СТАНДАРДИЗАЦИЈА

1. објаснување на содрЖината на одредбите на предлог законот

Предлог на Законот за изменување на Законот за стандардизација содржи 10 члена.

Со член 1 во член 7, став 1 се додава нова точка 12 со која се доуредуваат надлежностите на Институтот за стандардизација на Република Македонија со доделување и контрола на примената на знакот „Македонско сонценце“.

Со членот 2, се додава нов став 2 на член 9.

Со ставот 2 се утврдува основ за донесување на подзаконски акт со кој ќе се пропишат подетално критериумите и условите што треба да ги исполнуваат македонските компании за добивање на промотивен знак, формата и содржината на барањето за добивање на промотивен знак и начинот и постапката на издавањето на промотивниот знак.

Со членот 3 се брише алинеја 2 од став 1 на член 14-в со што се одбегнува двојството во поглед на надлежноста на донесување на Статутот на Институтот.

Со членот 4, се врши бришење на зборот „национални“ во насловот на Главата VII, од причина што со зборот „национални“ се ограничува принципот на доброволност на примена на македонските стандарди, заштитата на авторските права и потврдата на сообразност на производот, постапката или услугата.

Со членот 5, се врши бришење на зборот „национални“ во членот 22 во став 1, од причина што со зборот „национални“ се ограничува принципот на доброволност на примена на македонските стандарди, заштитата на авторските права и потврдата на сообразност на производот, постапката или услугата.

Со членот 6, се врши бришење на зборот „национални“ во членот 23 во став 1, од причина што со зборот „национални“ се ограничува принципот на доброволност на примена на македонските стандарди, заштитата на авторските права и потврдата на сообразност на производот, постапката или услугата.

Со членот 7, се врши бришење на зборот „национални“ во насловот на Главата VII,од причина што со зборот „национални“ се ограничува принципот на доброволност на примена на македонските стандарди, заштитата на авторските права и потврдата на сообразност на производот, постапката или услугата.

Со членот 8, се врши бришење на зборот „национални“ во членот 24 во ставовите 1 и 2, од причина што со зборот „национални“ се ограничува принципот на доброволност на примена на македонските стандарди, заштитата на авторските права и потврдата на сообразност на производот, постапката или услугата.

Со членот 9 се овластува законодавно-правната комисија на Собранието на Република Македонија да утврди пречистен текст на Законот за стандардизација.

Со членот 10 е дадена обврската за примената за законот што се предлага.

II.МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ ОДРЕДБИ

Со изменувањата што се предлагаат ќе се изврши подобрување на текстот на Законот за стандардизација од лекторски и технички аспект, како и подобрување во насока на доуредување и допрецизирање на одредбите на законот.

III. ПОСЛЕДИЦИ ШТО ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА

Предложените решенија ќе обезбедат услови Институтот за стандардизација на Република Македонија обврската за донесување на Статутот да биде во надлежност на Собранието и да го издава промотивниот знак согласно критериумите и условите утврдени во подзаконски акт.

ТЕКСТ НА ОДРЕДБИТЕ НА ЗАКОНОТ ЗА СТАНДАРДИЗАЦИЈА ШТО СЕ ИЗМЕНУВААТ

Член 7

Институтот како единствено национално тело за стандардизација ги врши особено следниве работи и задачи:

1) подготвување и усвојување на македонските стандарди и други стандардизациски документи;

2) водење регистар на македонските стандарди;

1. претставување на интересите на македонската стандардизација во меѓународните, европските и регионалните организации, како и организациите за стандардизација во други земји;
2. прибирање на меѓународни, европски стандарди и стандардизациски документи, како и стандарди и стандардизациски документи на други национални тела за стандардизација, воспоставување и одржување на нивна база на податоци;
3. обезбедување на информации на заинтересираните страни од базата на податоци;
4. издавање Огласник во кој се содржани информации за започнувањето и текот на постапката за подготвување и усвојување на македонски стандарди и стандардизациски документи, како и информации за меѓународните, европските и други стандарди и стандардизациски документи;
5. издавање и продажба на македонски стандарди и други стандардизациски документи, како и продажба на меѓународни, европски и други стандарди и стандардизациски документи;

8) промовирање на примената на македонските стандарди;

9) учество во работата на меѓународни и европски тела за стандардизација;

1. продажба на стандарди и стандардизациски документи врз основа на договори и членства во меѓународни, европски организации за стандардизација и национални тела за стандардизација од други земји;
2. грижа за извршување на обврските од областа на стандардизацијата кои произлегуваат од ратификуваните меѓународни договори кои ги склучила Република Македонија;
3. воведување и вршење активности за сертификација во областа на производите, услугите и системите за управување во согласност со релевантните европски и меѓународни стандарди; и
4. вршење на други работи и задачи во врска со спроведувањето на овој и други закони.

При вршењето на работите и задачите Институтот има право да го користи грбот на Република Македонија на своите документи и на својот печат.

Работите кои ги врши Институтот немаат за цел остварување на добивка.

Член 9

За потребите за подготвување на прописите со кои се уредуваат технички барања за производите, со цел да се осигура безбедноста на имотот и заштита на животот и здравјето на луѓето и животната средина и природата, Институтот подготвува, усвојува и објавува соодветни стандарди на барање на Владата на Република Македонија.

Член 11

Институтот има статут кој го донесува Собранието на Институтот со кој се уредува името, седиштето и неговата организација, органите и нивните надлежности и одговорности, правата и обрските на членовите на Институтот, и други прашања во врска со остварувањето на дејноста заради која е основан Институтот во согласност со овој и друг закон и актот за основање.

Согласност на Статутот дава Владата на Република Македонија.

Член 14-в

Советот ги врши следните работи и задачи:

-ја дефинира политиката за стандардизација и сертификација на Институтот и врши надзор на неговата работа,

- донесува Статут и други општи акти на Институтот и го следи нивното извршување,

- го усвојува Деловникот за работа на Советот,

- ја усвојува годишната програма за работа на Институтот,

- го усвојува годишниот и полугодишниот извештај за работа на Институтот,

- го надгледува спроведувањето на годишната програма за работа и други планирани активности на Институтот,

- го усвојува годишниот финансиски план во согласност со основачот,

- го усвојува годишниот финансиски извештај,

- ги формира и распушта техничките тела,

- го усвојува актот за внатрешната организација и систематизација на работните места во Институтот на предлог на директорот,

- ја предлага висината на членарината и начинот на плаќање,

- го усвојува актот со кој се утврдуваат цените на стандардите, публикациите и други услуги,

- усвојува други акти и одлуки во врска со работата на Институтот во согласност со Статутот и другите општи акти,

- ја креира политиката за билатерална, регионална и меѓународна соработка,

- предлага седница на Собранието во согласност со Деловникот за работа на Собранието,

- го избира и разрешува директорот на Институтот,

- предлага одлуки на Собранието за усвојување или прифаќање во согласност со Статутот и други општи акти на Институтот,

- најмалку еднаш годишно поднесува извештај за своето работење до основачот и

- врши и други работи во согласност со закон и Статутот на Институтот.

VI. МАКЕДОНСКИ НАЦИОНАЛНИ СТАНДАРДИ

Член 22

Македонските национални стандарди се означуваат со ознаката МКС. Овој знак се заштитува во согласност со прописите за заштита на индустриската сопственост.

Македонските стандарди можат да бидат подготвени врз основа на оригинален текст (изворен, национален македонски документ) или со преземање на меѓународен, европски или друг странски национален стандард или друг стандардизациски документ.“

Усвојувањето на некој меѓународен, европски или друг странски национален стандард како македонски стандард може да се направи со превод на македонски јазик во целост или само на насловната страна, или со усвојување на стандардот во целост на странски јазик.

Член 23

Македонскиот национален стандард се издава како посебна публикација и авторските права за него му припаѓаат на Институтот, согласно со Законот за авторските и други сродни права.

Се забранува, без согласност на Институтот, делумно или целосно умножување или дистрибуирање на македонскиот стандард.

VII. ПРИМЕНА НА МАКЕДОНСКИТЕ НАЦИОНАЛНИ СТАНДАРДИ

Член 24

Примената на македонските национални стандарди е доброволна.

Сообразноста на производот, постапката или услугата со македонските национални стандарди може да се потврди со изјава за сообразност, сертификат за сообразност или со знак за сообразност.